El festival #MésqueMurs tanca la segona setmana d'activitats amb èxit
14 de maig 2018

![Imagen 1](/media/1qanmh3h/63-5_cuerpo.jpg)![Imagen 2](/media/w2yb3r0i/63-3_cuerpo.jpg)

![](/media/ccdfm0xr/63-9_cuerpo.jpg)

La tercera edició del festival d'art urbà #MésqueMurs de Sagunt tanca la segona setmana d'activitats amb èxit. Després d'un cap de setmana d'intens treball, Sagunt ja compta amb un altre mural acabat i amb els carrers plens de color gràcies a la participació.

L'artista il·licità Roice 183 ja ha acabat el seu mural abstracte en l'amfiteatre del Triangle Umbral. Amb més de vint anys d'experiència a l’esquena i un dels referents del _wildstyle_ espanyol i europeu, l'artista ha pintat un mural abstracte en el qual col·labora també la regidoria de Cultura i que va començar a crear el passat 8 de maig.

El dissabte, quatre artistes locals, César Goce, Lehsly, CEIS i Tone van pintar dos autobusos que va oferir l'empresa AVSA i que circularan per les seues línies habituals per a donar difusió i promoció al festival. D'altra banda, prop de 60 xiquets i xiquetes van participar en els diferents torns del taller infantil d'art urbà que es va desenvolupar en els jardins del Triangle Umbral, a càrrec d'una de les més importants empreses de pintura d'Europa, Montana Colors.

 ![](/media/famlxqfm/63-2_cuerpo.jpg)  

Les activitats d'esta segona setmana del festival MésqueMurs les va tancar el Spoken Draws, una fusió de poesia i arts plàstiques en directe. En este espectacle, al que acudiren 60 persones, es va combinar literatura i il·lustració, es recitaren uns poemes que al seu torn van ser il·lustrats i projectats en una paret i al final de cada esdeveniment es van sortejar les il·lustracions entre el públic.

A més d'estes activitats que es van desenvolupar durant el cap de setmana, des de la delegació recorden altres que encara poden contemplar-se d'esta tercera edició del festival com és el primer gran mural ubicat en la paret del col·legi Mediterrani, obra de l'artista argentina Hyuro, l'exposició fotogràfica Black&White en el Casal Jove, l'exhibició de grafits del carrer Calderona, així com l'exhibició de teles i llanes en el bulevard del carrer Churruca que ha sigut a càrrec d’AVOCAM.

![](/media/ej4p3lu5/63-1_cuerpo.jpg)  
![](/media/ozgh3vtn/63-11_cuerpo.jpg)  
![](/media/cavlximu/63-12_cuerpo.jpg)  
  
  
 

*   [](http://www.facebook.com/sharer.php?u=https://aytosagunto.es/va/actualitat/el-festival-mesquemurs-tanca-la-segona-setmana-d-activitats-amb-exit/ "Facebook")
*   [](http://twitter.com/share?url=https://aytosagunto.es/va/actualitat/el-festival-mesquemurs-tanca-la-segona-setmana-d-activitats-amb-exit/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-mesquemurs-tanca-la-segona-setmana-d-activitats-amb-exit/ "Linked In")
*   [](mailto:?body=https://aytosagunto.es/va/actualitat/el-festival-mesquemurs-tanca-la-segona-setmana-d-activitats-amb-exit/)